Oluwafunmilayo Olajumoke Atilade (a mụrụ na abalị iri abụọ na anọ nke ọnwa Septemba afọ 1952) bu onye ọka iwu Naijiria na onye bụbu onye isi ọka ikpe nke Lagos State . Ọ bụbu onye ọka ikpe na Ụlọ ikpe ukwu (High Court) nke Steeti Lagos . A mụrụ Atilade na Septemba 24, 1952 na London, England nye onye ọka ikpe nwụrụ anwụ James Oladipo Williams na Henrietta Aina Williams, onye ọkaikpe steeti Lagos. O nwetara asambodo ule akwụkwọ West Africa na Anglican Girls Grammar School dị na Surulere, nnukwu obodo Lagos. O nwetara nzere bachelọ na iwu na Mahadum Lagos na 1975 ewee kpọọ ya na ọrụ ikpe na afọ 1976. Ọ mèchàrà ọrụ ife ala nna ya otu afọ na Ministry of Justice na Benin obodo. Ọ malitere ọrụ iwu ya na 1977 na Federal Ministry of Justice dị ka onye ndụmọdụ steeti. O mechara sonye na ọrụ ndị ọrụ ọdụ ụgbọ mmiri Naijiria dịka onye isi ọka iwu na 1979. Ka ọ rụrụ ọrụ afọ atọ na ọdụ ụgbọ mmiri, e zigara ya na ngalaba ikpe Legọs steeti dị ka Senior Magistrate tupu o mechaa bụrụ Chief Magistrate Admin na ụlọikpe Magistrate Apapa.